open-index/open-wikipedia-markdown huggingface dataset:
शिबि

right|thumb|300px|शिबि की दयालुता
चंद्रवंशी नरेश **शिबि** उशीनर देश के राजा थे। वे बड़े परोपकारी धर्मात्मा राजा थे। उनके यहां से कोई याचक खाली हाथ नहीं लौटता था। इनकी संपति परोपकार के लिए थी और शक्ति आर्त की रक्षा के लिए। वे अजातशत्रु थे। इनकी प्रजा सुखी संतुष्ट थी। राजा सदैव भगवद अराधना में लीन रहते थे। शिबि अपनी त्याग बुद्धि के लिए बहुत प्रसिद्ध थे।

इनकी कथा मूलतः महाभारत में है। 
तेरहवीं सदी के जैन कवि बालचंद्र सूरि ने करुणावज्रायुध में यह कहानी राजा वज्रायुध के नाम से कही है। कथा का प्रारूप जातक कथा के बोधिसत्व के समान है।

## शिबि की कथा
शिबि की त्याग की भावना तात्कालिक और अस्थायी है या उनके स्वभाव का स्थायी गुण, इसकी परीक्षा करने के लिए इंद्र और अग्नि ने एक योजना बनायी। अग्नि ने एक कबूतर का रूप धारण किया और इन्द्र ने एक बाज का। कबूतर को अपना आहार बनाने के लिए बाज ने उसका शिकार करने के लिए पीछा किया। कबूतर तेजी से उड़ता हुआ राजा शिबि के चरणों में जा पड़ा और बोला- मेरी रक्षा कीजिए। शिबि ने उसे रक्षा का आश्वासन दिया। पीछे-पीछे बाज भी आ पहुंचा। उसने शिबि से कहा, महाराज! मैं इस कबूतर का पीछा करता आ रहा हूं और इसे अपना आहार बना कर अपनी भूख मिटाना चाहता हूं, यह मेरा भक्ष्य है। आप इसकी रक्षा न करें।

शिबि ने बाज से कहा, इस पक्षी को अभय प्रदान किया है। इसे कोई मारे यह मैं कभी सह नहीं सकता। तुम्हें अपनी भूख मिटाने के लिए मांस चाहिए, सो मैं तुम्हें अपने शरीर से इस कबूतर के वजन के बराबर मांस काटकर देता हूं। उन्होंने एक तराजू मंगवाई और उसके एक पलड़े में कबूतर को रख दिया। दूसरे पलड़े में महाराज शिबि अपने शरीर से मांस काटकर डालने लगे। काफी मांस काट डाला किंतु कबूतर वाला पलड़ा तनिक भी नहीं हिला और अंत में महाराज शिबि स्वयं उस पलड़े पर जा बैठे और बाज से बोले, मेरा पूरा शरीर तुम्हारे सामने है, आओ भोजन करो।

महाराज शिबि की त्याग बुद्धि को स्वीकार करते हुए अग्नि और इंद्र अपने स्वाभाविक रूप में प्रकट हुए और महाराज शिबि को भी उठा कर खड़ा कर दिया। उन्होंने शिबि की त्याग भावना की बड़ी प्रशंसा की, आशीर्वाद दिया और फिर चले गए।

## उशीनर
उशीनरों का प्रदेश मध्यदेश था। कौषीतकि उपनिषद् में उशीनर, मत्स्यों, कुरु, पांचालों एवं वंशों की श्रेणी में परिगणित हुए हैं। महाभारत के अनुसार उशीनरों ने यमुना की पार्श्ववर्ती नदियों के किनारे यज्ञ किया था (महाभारत, ३,१३०,२१)। पाणिनि ने अपने कई सूत्रों में उशीनर देश का उल्लेख किया है (अष्टाध्यायी, २, ४, २०; ४, २, ११८)। उसकी राजधानी भोजनगर थी (महाभारत ४, ११८, २)। महाभारत तथा जातक कथाओं में उशीनर और उनके पुत्र शिवि का उल्लेख मिलता है।

## बाहरी कड़ियाँ
*राजा शिबि ने दिखाई थी धर्म की महानता... (वेबदुनिया)

श्रेणी:धर्म
श्रेणी:हिन्दू धर्म
श्रेणी:धर्म ग्रंथ
श्रेणी:पौराणिक कथाएँ
श्रेणी:पौराणिक पात्र
पत्थरचूर

right|thumb|300px|पत्थरचूर
**पत्थरचूर** या **पाषाणभेद** (वानस्पतिक नाम : *Plectranthus barbatus* तथा *Coleus forskohlii*) एक औषधीय पादप है। 

कोलियस फोर्सकोली जिसे पाषाणभेद अथवा पत्थरचूर भी कहा जाता है, उन कुछ औषधीय पौधों में से है, वैज्ञानिक आधारों पर जिनकी औषधीय उपयोगिता हाल ही में स्थापित हुई है। भारतवर्ष के समस्त ऊष्ण कतिबन्धीय एवं उप-ऊष्ण कटिबन्धीय क्षेत्रों के साथ-साथ पाकिस्तान, श्रीलंका, पूर्वी अफ्रीका, ब्राजील, मिश्र, ईथोपिया तथा अरब देशों में पाए जाने वाले इस औषधीय पौधे को भविष्य के एक महत्वपूर्ण औषधीय पौधे के रूप में देखा जा रहा है। वर्तमान में भारतवर्ष के विभिन्न भागों जैसे तमिलनाडु, आंध्र प्रदेश, महाराष्ट्र, कर्नाटक तथा राजस्थान में इसकी विधिवत खेती भी प्रारंभ हो चुकी है जो काफी सफल रही है। 

**विभिन्न भाषाओं में पाषाणभेद के नाम-**
* हिन्दी : पाषाण भेद, अथवा पत्थरचूर 
* संस्कृत : मयनी, माकन्दी, गन्धमूलिका 
* कन्नड़ : मक्काड़ी बेरू, मक्काण्डी बेरू अथवा मंगना बेरू 
* गुजराती : गरमालू 
* मराठी : मैमनुल 
* वानस्पतिक नाम : कोलियस फोर्सकोली अथवा कोलियस बार्बेट्स बैन्थ 
* वानस्पतिक कुल : लैबिएटी/लैमिएसी (Lamiaceae)
गुण: यह औषधि रूप मे बहुत ही गुणकारी है 
किडनी के सारे रोग इसे दुर होते हैं। यह एक सर्वश्रेष्ठ रक्त अवरोधक भी है। यह औषधि सदियों से भारतवर्ष में ऋषि मुनियों द्वारा प्रयोग मे लिया जाता रहा है ।

## इन्हें भी देखें
*पथरचटा

श्रेणी:औषधीय पादप
बृहस्पति देव त्रिगुण

**बृहस्पति देव त्रिगुण** (1920 - 2013) एक वैद्य अथवा आयुर्वेदिक चिकित्सक थे। वो पल्स निदान के विशेषज्ञ और पल्स निदान के आयुर्वेदिक तकनिज्ञ थे।

उन्हें १९९२ में पद्म भूषण और २००३ में भारत सरकार का द्वितीय सर्वश्रेष्ठ नागरीक सम्मान पद्म विभूषण मिला।

## जीवनवृत्ति
त्रिगुण अखिल-भारतीय आयुर्वेदिक कांग्रेस के अध्यक्ष और आयुर्वेद शोध के लिए केन्द्रिय परिषद के निदेशक तथा आयुर्वेद राष्ट्रीय अकादमी के अध्यक्ष सहित विभिन्न सरकारी पदों पर नियुक्त हुये। वो भारत के राष्ट्रपति के निजी चिकित्सक भी रहे। उन्होंने आयुर्वेदिक दवाओं के मानकीकरण तथा भारत के आयुर्वेदिक चिकित्सा महाविद्यालयों के प्रमाणीकरण के क्षेत्र में भी कार्य किया।

त्रिगुण ने महाऋषि आयुर्वेद के विकास के लिए महर्षि महेश योगी और अन्य आयुर्वेदिक विशेषज्ञों के साथ सहयोग किया। उनकी प्राथमिक शिक्षा दिल्ली के हजरत निजामुद्दीन रेलवे स्टेशन के पास सराय काले खान में अभ्यास किया। उन्होंने विश्व के विभिन्न हिस्सों में यात्राएँ की और यूरोप में उन्होंने अपने आयुर्वेदिक क्लिनिक खोले। उनकी अमेरिका यात्रा में चिकित्सा संस्थानों जैसे यूसीएलए, हार्वर्ड और जॉन्स हॉप्किन्स में आयुर्वेद पर संभाषण किया।

सन् २००३ में त्रिगुण को भारत सरकार ने द्वितीय सर्वोच्य नागरीक सम्मान पद्म विभूषण से सम्मानित किया।

वैद्य बृहस्पति देव त्रिगुण का १ जनवरी २०१३ को सराय काले खान, निजामुद्दीन, नई दिल्ली स्थित उनके घर पर निधन हो गया। उनके पुत्र नरेन्द्र त्रिगुण और वैद्य देवेन्द्र त्रिगुण उसी स्थान पर उनके कार्य को आगे बढ़ा रहे हैं।

## सन्दर्भ

## बाहरी कड़ियाँ
* Touching the Pulse to Create Balance and Health : डॉ॰ बृहस्पति देव त्रिगुण का साक्षात्कार। 
* Ayurveda, Vaidya Brihaspati Dev Triguna भारत और इसके चिकित्सकों द्वारा आयुर्वेद पर शोध।

श्रेणी:1920 में जन्मे लोग
श्रेणी:२०१३ में निधन
श्रेणी:पद्म विभूषण धारक
श्रेणी:पद्म भूषण धारक
किशोर पवार

**किशोर पवार** (c. 1926 – 2 जनवरी 2013) भारतीय राजनीतिज्ञ और श्रमिक संघ नेता थे। 

वो जयप्रकाश नारायण के बहुत निकट थे और संयुक्त महाराष्ट्र आंदोलन तथा गोवा एवं हैदराबाद में भी स्वतंत्रता आंदोलनों में शामिल थे। २ जनवरी २०१३ को ८६ वर्ष की आयु में उनका अस्पताल में निधन हो गया।

## सन्दर्भ

श्रेणी:1920 में जन्मे लोग
श्रेणी:२०१३ में निधन
श्रेणी:महाराष्ट्र के राजनीतिज्ञ
अमांची वेंकट सुब्रह्मण्यम

**अमांची वेंकट सुब्रह्मण्यम** (2 जनवरी 1957 – 8 नवम्बर 2013) एक पत्रकार, अभिनेता, हास्य कलाकार, निर्माता और निर्देशक थे। वो अपने नाम के प्रथमाक्षरों **एवीएस** से जाने जाते हैं। उन्होंने लगभग ५०० फ़िल्मों में अभिनय किया।

## पूर्व जीवन और जीवनवृत्ति
एवीएस का जन्म २ जनवरी १९५७ को भारतीय राज्य आन्ध्र प्रदेश के गुन्टूर जिले के तेनाली कस्बे में हुआ। उन्हें फ़िल्म उद्योग से १९९३ में फ़िल्म *मिस्टर पेल्लम* में निर्देशक 'बपू' ने परिचित करवाया। इस फ़िल्म के साथ वो तेलुगू सिनेमा के हास्य कलाकर के रूप में उभरे। उन्हें उनके इस अभिनय के लिए आन्ध्र प्रदेश सरकार ने नंदी पुरस्कार सहित विभिन्न पुरस्कारों से सम्मानित किया। उन्होंने टीवी शो और फ़िल्मों में दोनो जगह विभिन्न निजी और सरकारी पुरस्कार प्राप्त किये। वो 'अंकल' और 'ओरी नी प्रेमा बंगाराम कानु…!' फ़िल्मों के निर्माता रहे और *सुपर हीरोज़*, *ओरी नी प्रेमा बंगाराम कानु*, *रूम मेट्स* तथा *कोठिमूका* नामक चार फ़िल्मों में निर्देशक का कार्य किया।

## निधन
एवीएस का ८ नवम्बर २०१३ को उनके पुत्र के निवासस्थान मनिकोंडा, हैदराबाद में निधन हो गया।

## पुरस्कार
आन्ध्र प्रदेश सरकार ने उनकी पदार्पण फ़िल्म *मिस्टर पेल्लम* के लिए वर्ष १९९३ में नंदी पुरस्कार से सम्मनित किया।

## सन्दर्भ

## बाहरी कड़ियाँ
*

श्रेणी:1957 में जन्मे लोग
श्रेणी:२०१३ में निधन
खड्ग

**खड्ग** (संस्कृत) या **खड़्ग** (अपभ्रंश) एक प्राचीन शस्त्र जिसे हम तलवार का रूप कह सकते हें। इसमें दो भाग होते हैं - मूठ और लंबा पत्र। तलवार के पत्र में केवल एक ओर धार होती हैं। खड्ग के दोनों ओर धार होती है। इससे काटना और भोंकना, दोनों कार्य किए जाते हैं।

खड्ग की उत्पत्ति के संबंध में एक पौराणिक कथा इस प्रकार है - दक्ष प्रजापति की साठ कन्याएँ थीं जिनसे सारी सृष्टि का निर्माण हुआ। उनसे देव, ऋषि, गंधर्व, अप्सरा ही नहीं हिरण्याक्ष और हिरण्यकश्यपु सदृश दैत्यों ने भी जन्म लिया। इन दैत्यों ने सब लोगों को तंग करना आरंभ किया तब देवों ने हिमालय पर एक यज्ञ किया। इस अग्नि की ज्वाला से नील वर्ण, कृशोदर, तीक्ष्णंदत एवं तेजपुंजयुक्त एक आयुध की उत्पत्ति हुई। उसके प्रभाव से सारी पृथ्वी थरथरा उठी। तब ब्रह्मा ने कहा कि मैंने लोकरक्षा के लिये इस खड्ग का निर्माण किया है।

खड्ग के तीन प्रकार बताए गए हैं-
# कमलपत्र के समान 
# मंडलाग्र तथा 
# असियष्टि। 

५० अंगुल लंबे खड्ग को वराहमिहिर ने सर्वोत्तम माना है। इससे छोटे आकार के खड्गों को आकार के अनुसार तलवार, दीर्घक, नारसिंहक (कटार), कात्यायन, ऊना, भुजाली, करौली और लालक कहते हैं।

खड्ग का उल्लेख मुख्यत: देवियों के आयुध के रूप में हुआ है। बौद्ध मंजुश्री के हाथ के खड्ग को 'प्रज्ञा खड्ग' कहा गया है। उससे अज्ञान का विनाश होता है।

श्रेणी:शस्त्र
आले नरेन्द्र

**आले नरेन्द्र** () (21 अगस्त 1946 – 9 अप्रैल 2014) एक भारतीय राजनीतिज्ञ थे। वो भारत की तेरहवी और चौदहवी लोक सभा में सांसद रहे। उन्होंने १९९९ में निजामबाद और २००४ में मेडक लोक सभा निर्वाचन क्षेत्र का नेतृत्व किया। वो १९८३, १९८८ और १९९२ में तीन बार हिमायतनगर निर्वाचन क्षेत्र से विधायक रहे। वो कांग्रेस पार्टी के राज्य सभा सांसद भी रहे। वो तेलंगाना राज्यत्व के प्रमुख समर्थक थे।

## निधन
९ अप्रैल २०१४ को हैदराबाद के एक निजी अस्पताल में ६७ वर्ष की आयु में नरेन्द्र का निधन हो गया।

## पद
* राज्य मंत्री, ग्रामीण विकास संप्रग I - 2004
* सांसद, राज्य सभा - 2008
* सांसद, लोकसभा - 1999 and 2004
* विधायक - 1983, 1987 और 1991

## सन्दर्भ

श्रेणी:1946 में जन्मे लोग
श्रेणी:२०१४ में निधन
श्रेणी:भारतीय राजनीतिज्ञ
नतालिया पोकलोन्‍सकाया

**नतालिया पोकलोन्‍सकाया** (; जन्म: १८ मार्च १९८०) क्रीमिया की अटॉर्नी जनरल हैं।

## सन्दर्भ

## बाहरी कड़ियाँ

* 

श्रेणी:1980 में जन्मे लोग
श्रेणी:जीवित लोग
श्रेणी:राजनीतिज्ञ
ए॰एन॰आर॰ रॉबिन्सन

**आर्थर नेपोलियन रेमंड रॉबिन्सन** (16 दिसम्बर 1926 – 9 अप्रैल 2014) (जिन्हें **ए॰एन॰आर॰** (अथवा **रे**) **रॉबिन्सन** के रूप में जाना जाता है।), काल्डर हॉल, टोबैगो में जन्मे १९ मार्च १९९७ से १७ मार्च २००३ तक त्रिनिदाद और टोबैगो के तीसरे राष्ट्रपति रहे। वो १८ दिसम्बर १९८६ से १७ दिसम्बर १९९१ तक त्रिनिदाद और टोबैगो के तीसरे प्रधानमंत्री रहे। उन्हें अन्तर्राष्ट्रीय पहचान अंतरराष्ट्रीय अपराध न्यायालय सम्बंधी प्रस्ताव ने दिलाई।

राष्ट्रपति रॉबिन्सन प्रथम सक्रिय राजनीतिज्ञ थे जो राष्ट्राध्यक्ष के रूप में चुने गये और वो पहले राष्ट्रपति पद के उम्मीदवार थे जिन्हें निर्विरोध नहीं चुना गया (विपक्ष पीपुल्स नेशनल मूवमेंट (पीएनएम) के जस्टीस एंथनी लकी को राष्ट्रपति पद के रूप में निर्वाचित किया गया था।

## पूर्व जीवन

रॉबिन्सन का जन्म १९२६ में टोबैगो में जेम्स

 और इसाबेल्ल रॉबिन्सन के घर हुआ।

रॉबिन्सन का पेट्रीसिया रावलिंस के साथ विवाह हुआ जिनसे उनके दो बच्चे डेविड और एन्न-मारगरेट हुए।

## बिमारी और निधन
रॉबिन्सन स्ट्रोक और प्रोस्टेट जैसी समस्याओं सहित विभिन्न रोगों के कारण अस्वस्थ थे और सेंट क्लेयर मेडिकल सेंटर, पोर्ट ऑफ स्पेन में भर्ती करवाये गये थे। लम्बी बिमारी के बाद ११ अप्रैल २०१४ को उनका अस्पताल में निधन हो गया।

## सन्दर्भ

## बाहरी कड़ियाँ
*ए॰एन॰आर॰ रॉबिन्सन की जीवनी 
*मौत की सूचना 

श्रेणी:1926 में जन्मे लोग
श्रेणी:२०१४ में निधन
श्रेणी:त्रिनिदाद और टोबैगो के प्रधानमंत्री
श्रेणी:त्रिनिदाद और टोबैगो के राष्ट्रपति
सेल्युकस प्रथम निकेटर

** सेल्युकस एक्सजाइट निकेटर ** सिकन्दर के सबसे योग्य सेनापतियों में से एक था जो उसकी मृत्यु के बाद भारत के विजित क्षेत्रों पर उसका उत्तराधिकारी बना। वह सिकन्दर द्वारा जीता हुआ भू-भाग प्राप्त करने के लिए उत्सुक था। इस उद्देश्य से ३०५ ई. पू. उसने भारत पर पुनः चढ़ाई की। चन्द्रगुप्त ने पश्‍चिमोत्तर भारत के यूनानी शासक सेल्यूकस निकेटर को पराजित कर एरिया (हेरात), अराकोसिया 
(कंधार), जेड्रोसिया पेरोपेनिसडाई (काबुल) के भू-भाग को अधिकृत कर विशाल मौर्य साम्राज्य की स्थापना की। इनके बीच हुए युद्ध का वर्णन एप्पियानस ने किया है। सेल्यूकस ने अपनी पुत्री हेलन कार्नेलिया का विवाह चन्द्रगुप्त से कर दिया तथा उसी के दरबार में रहने लगा। उसने मेगास्थनीज को राजदूत के रूप में चन्द्रगुप्त मौर्य के दरबार में नियुक्‍त किया। इसने अपनी पुस्तक इंडिका में मौर्ययुगीन समाज एवं संस्कृति के विषय में लिखा है।

## इन्हें भी देखें
*सेल्युकसी साम्राज्य
## सन्दर्भ

श्रेणी:मौर्य काल
श्रेणी:प्राचीन भारत का इतिहास
फलकनुमा पैलेस

फलकनुमा पैलेस भारत में स्थित हैदराबाद के बहुत ही अधिक श्रेष्ठ स्थानों में से एक है। यह पैगाह हैदराबाद स्टेट से सम्बन्ध रखता है जिस पर बाद में निजामों द्वारा अधिपत्य किया गया। यह फलकनुमा में ३२ एकड़ क्षेत्र पर बना हुआ है तथा चारमिनार से ५ किमी की दूरी पर है। इसका निर्माण नवाब वकार उल उमर द्वारा किया गया था जो कि हैदराबाद के प्रधानमन्त्री थे। फलकनुमा का तात्पर्य होता है- “आसमान  की तरह” अथवा “आसमान  का आइना”

## रचना
इस महल की रचना एक अंग्रेजी शिल्पकार ने की थी। इसकी रचना की आधारशिला ३ मार्च १८८४ को सर वाईकर के द्वारा रखी गयी थी। वे खुद्दुस के पर पोते तथा सर चार्ल्स डार्विन के मित्र वैज्ञानिक थे। इस निर्माण को पूरा होने में कुल ९ वर्षों का समय लगा। इसका निर्माण पूर्णतया इटेलियन पत्थर द्वारा हुआ था तथा यह ९३,९७१ वर्ग मीटर क्षेत्र को घेरे हुए है।

## इतिहास
thumb|right|फलकनुमा पैलेस १९०० में
सर बाइकर इस स्थान को अपने निजी निवास के तौर पर तब तक प्रयोग करते थे जब तक कि इसका अधिपत्य उनके पास रहा, बाद में यह पैलेस १८९७-९८ के लगभग हैदराबाद के निजाम को सौंप दिया गया। 
फलकनुमा पैलेस के निर्माण में इतनी अधिक लागत आयी कि एक बार तो सर बाइकर को भी अहसास हुआ की वे अपने लक्ष्य से कहीं ज्यादा खर्च कर चुके है। बाद में उनकी बुद्धिमान पत्नी लेडी उल उमरा की चालाकी से उन्होंने यह पैलेस निजाम को उपहार में दे दिया जिसके बदले में उन्हें इस पर खर्च किया हुआ पूरा पैसा मिल गया। बाद में निजाम नें इस महल को शाही अतिथि गृह की तरह से प्रयोग करना शुरू कर दिया क्यूंकि इससे पूरे शहर का नज़ारा देखने को मिलता था।

टेलीफ़ोन तथा विद्युत् सिस्टम की सेवा इस पैलेस में सन १८८३ में ओस्लेर के द्वारा शुरू की गयी थी। आंकड़ो के अनुसार इस पैलेस में उपलब्ध स्विच बोर्ड्स भारत के उपलब्ध सबसे बड़े स्विच बोर्ड्स में से एक हैं।
सन २००० तक यह पैलेस निजाम के परिवार की निजी संपत्ति थी तथा सामान्य जनता के लिए आम रूप से खुली नहीं थी।
इस पैलेस में बिलियर्ड्स रूम भी है जिसे कि बोरो और वाट्स ने डिजाईन किया था। इसमें स्थित टेबल अपने आप में अद्भुत है क्यूंकि ऐसी दो टेबल्स का निर्माण किया गया था जिनमें से एक बकिंघॅम पैलस में हैं तथा दूसरी यहाँ स्थित है।

## विलासितापूर्ण होटल में तब्दीली
thumb|right|फलकनुमा पैलेस
सन २००० में ताज होटल नें इस पैलेस को पुनः नवीनीकृत करना शुरू कर दिया। नए बदलावों के साथ इस होटल को नवम्बर २०१० में अतिथियों के लिए खोल दिया गया। इसके कमरों और दीवारों को फ्रांस से मगाए गए ओर्नेट फ़र्नीचर, हाथ के काम किये गए सामानों से तथा ब्रोकेड से सुसज्जित किया गया। इस पैलेस में १०१ सीट्स वाला भोजन गृह है जिसे कि संसार का सबसे बड़ा डाइनिंग हॉल माना जाता है। साथ ही साथ दरबार हॉल भी है जिसे विश्वस्तरीय शिल्प का अनुप्रयोग करके सुसज्जित किया गया है|

## लोकप्रिय संस्कृति में
राधे श्याम और के॰जी॰एफ़: चैप्टर २ जैसी फिल्मों के दृश्य फलकनुमा पैलेस के अंदर शूट किए गए थे।

## इन्हें भी देखें
*आसफ़ जाही राजवंश
*हैदराबाद के निज़ाम
*चारमीनार
*सालार जंग संग्रहालय

## सन्दर्भ

श्रेणी:हैदराबाद की इमारतें
श्रेणी:हैदराबाद
श्रेणी:हैदराबाद के निज़ाम
श्रेणी:हैदराबाद के निज़ाम के महल
श्रेणी:तेलंगाना में स्थापत्य
अरब के वैज्ञानिकों और विद्वानों की सूची

प्राचीन काल से लेकर आधुनिक युग की शुरुआत तक अल अन्दलुस (स्पेन) सहित मुस्लिम जगत के अरब वैज्ञानिकों और विद्वानों में निम्नलिखित शामिल हैं। इस सूची में मुख्यतः मध्ययुग के विद्वान शामिल हैं।

* अली इब्‍ने अबी तालिब (601, मक्का – 661, कूफ़ा), अरबी व्याकरणविद, धर्ममीमांसा, तफ़्सीर।
* अब्बास इब्न फ़िरनास, खगोलशास्त्री, गणितज्ञ, भौतिक विज्ञानी, आविष्कारक।
* इमाम अली रिज़ा (765, मेडीना – 818, तुस), इस्लामिक विद्वान और धर्ममीमांसा।
* अहमद बिन हंबल (780, बग़दाद – 855, बग़दाद), धर्मशास्त्री, तपस्वी और हदीस परंपरावादी।
* अब्दुल्ला इब्न उमर (610, मक्का – 693, मक्का), इस्लामी विद्वान और हदीस कथावाचक
* इब्न अब्बास (619, मक्का – 687, ताइफ़), न्यायविद और धर्मशास्त्री
* इब्न अरबी (1165, मुर्सिया – 1240, दमसकुस), इस्लामी विद्वान और दार्शनिक
* उमर खय्याम
* ज़ाफ़र अल सादिक़

श्रेणी:अरब
श्रेणी:एशिया
लुंगी डांस

"**लुंगी डांस**" २०१३ की बॉलीवुड फ़िल्म चेन्नई एक्सप्रेस का भारतीय रैपर यो यो हनी सिंह द्वारा गाया एक गाना है। यह गाना फ़िल्म के अन्य गानों के साथ आधिकारिक रूप से १ जुलाई २०१३ को जारी किया गया। यह गाना दक्षिण भारत के प्रमुख अभिनेता रजनीकान्त के सम्मान में गाया गया।

## प्रकाशन
"लुंगी डांस" एल्बम के नौवे गीत के रूप में जारी किया गया। फ़िल्म का मूल संगीत मुम्बई में जारी किया गया। गाने के प्रसारण अधिकार एक टीवी चैनल को ₹ ४८ करोड़ (अमरीकी डॉलर ७.७ मिलियन) में विक्रय किये। गाने को दक्षिण भारत की पारम्परिक पोषाक लुंगी के कारण काफी अधिक लोकप्रियता प्राप्त हुई।

## संगीत
[thumb|भारतीय अभिनेता [रजनीकान्त।]]
गाने के उत्साहवर्धक और क्रियात्मक बोल हैं। फ़िल्म के प्रमुख अभिनेता शाहरुख खान के अनुसार यह विशेष गाना दक्षिण भारतीय प्रमुख अभिनेता के सम्मान में था। उन्होंने कहा - "मेरे अनुसार कालसमंजन अच्छा है। यदि आप चेन्नई एक्सप्रेस नामक फ़िल्म रजनी सर को अर्पित नहीं करते हो तो यह अधूरी है।" गाने के बोल के उद्धरण में निम्न पंक्तियाँ शामिल हैं: 


ऑल द रजनी फैन्स - थलैवा
डोंट मिस द चांस - थलैवा
ऑल द रजनी फैन्स - थलैवा
डोंट मिस द चांस - डू दिस

लुंगी डांस, लुंगी डांस...

## समालोचना
"लुंगी डांस" को भारत में समीक्षकों से मिली जुली प्रतिक्रिया मिली। कोईमोई के मोहर बसु ने अपनी समीक्षा में लिखा - "मैं पूर्णरूप से आश्वासित हूँ कि रजनी का प्रत्येक प्रसंशक लुंगी नहीं रखता और न ही तो उनकी पसंदीदा पोशाक लुंगी है और न ही वो नारियल में लस्सी मिलाते हैं! यह नहीं है कि मैं गाने के बोल से उम्मीद कर रहा था बल्कि गाने के बोल इतने अर्थहीन हैं कि लक्ष्यहीन दीपिका पादुकोन बहुत हताश करने वाली और बहुत अजीब गाने में अपनी टांग हिला रही हैं।"

## सन्दर्भ

श्रेणी:भारतीय गीत
श्रेणी:रैप
इम्फाल का युद्ध

**इम्फाल का युद्ध** मार्च १९४४ से जुलाई १९४४ तक इम्फाल के आसपास जापानी सेना एवं मित्र देशों की सेनाओं (Allied forces) के बीच लड़ा गया। जापानी सेना की कोशिश थी कि मित्र सेना को इम्फाल में हराते हुए भारत (ब्रिटिश भारत) पर आक्रमण करना था। किन्तु जापानी सेना को बहुत क्षति उठानी पड़ी और बर्मा में पीछे लौटना पड़ा।

## इन्हें भी देखें
*कोहिमा का युद्ध
## सन्दर्भ
श्रेणी:भारत संबंधित युद्ध
श्रेणी:आधुनिक भारत का इतिहास
नंदू भेंडे

**नंदू भेंडे** एक भारतीय गायक और अभिनेता थे। वो मराठी अभिनेता निर्देशक आत्माराम भेंडे और डॉ॰ आशा भेंडे (लिली एज़ेकाइल) के पुत्र थे। उनका ११ अप्रैल २०१४ को दिल का दौरा पड़ने से निधन हो गया।

## सन्दर्भ

## बाहरी कड़ियाँ
*

श्रेणी:२०१४ में निधन
सती (रोकथाम) अधिनियम

**सती (रोकथाम) अधिनियम, 1987** राजस्थान सरकार द्वारा 1987 में कानून बनाया। 1988 में भारत सरकार ने इसे संघीय कानून में शामिल किया। यह कानून सती प्रथा की रोकथाम के लिए बनाया गया जिसमें जीवित विधवाओं को जिन्दा जला दिया जाता था।

## सन्दर्भ

श्रेणी:राजस्थान
श्रेणी:सामाजिक प्रथा
भूतनाथ रिटर्न्स

***भूतनाथ रिटर्न्स*** एक भारतीय वीभत्स फ़िल्म है जिसका निर्देशन नितेश तिवारी ने किया और उसके निर्माता भूषण कुमार, कृषन कुमार, रवि चोपड़ा और सहनिर्माता अजय कपूर हैं। यह भूतनाथ (२००८) की उत्तरकृत्ति फ़िल्म है जिसमें मुख्य अभिनय भूमिका में अमिताभ बच्चन तथा बोमन ईरानी और शाहरुख खान सहायक भूमिका में हैं।

फ़िल्म ११ अप्रैल २०१४ को जारी की गई। यो यो हनी सिंह ने फ़िल्म में *पार्टी विद द भूतनाथ* गाने की रचना की है।

## कथानक
फ़िल्म की कहानी भूतनाथ फ़िल्म की कहानी के अन्त से आरम्भ होती है। भूतनाथ के ऊपर सब हंसी ठिठोली कर रहे होते हैं। इसके पीछे एक कारण होता है कि भूतनाथ किसी भी बच्चे को डरा नहीं पाता। अब वह बच्चों को डराने के लिए दोबारा लौटता है उसका मकसद होता है कि वह बच्चों को डरा के दिखाएगा। लेकिन धारावी में रहने वाले नन्हें पार्थ से भूतनाथ उलझ जाता है। पार्थ और भूतनाथ के बीच दोस्ती बढ़ने लगती है।.

## कलाकार
*अमिताभ बच्चन – भूतनाथ
*पार्थ भालेराव – अखरोट
*उषा जाधव – बिंदिया पाठक
*बोमन ईरानी – जमेज़ पोर्थो {भाऊ}
*अनुराग कश्यप – मितेलिश पाठक
*संजय मिश्रा – मिष्टी बायहुड
*बृजेन्द्र काला – ऋधिमा कोयला & जॉय डेंस
*उषा नाडकर्णी – लोलिता सिंह
*शाहरुख खान केमियो भूमिका में
*रणबीर कपूर केमियो भूमिका में।

## संगीत
फ़िल्म का संगीत राम सम्पत और पलाश मुछल ने तैयार किया है। यो यो हनी सिंह ने "भूतनाथ"नामक एक प्रचार गीत भी तैयार किया है जिसमें उन्होंने सुपरस्टार अमिताभ बच्चन के साथ पहली बार काम किया है।

## सन्दर्भ

## बाहरी कड़ियाँ
*

श्रेणी:2014 में बनी हिन्दी फ़िल्म
द अमेज़िंग स्पाइडर-मैन २

**द अमेज़िंग स्पाइडर-मैन २** (अंग्रेज़ी: The Amazing Spider-Man 2) 2014 में बनी अमरिकी सुपरहीरो फ़िल्म है जो मार्वल के स्पाइडर-मैन किरदार पर आधारित है। यह २०१२ की फ़िल्म द अमेज़िंग स्पाइडर-मैन की उत्तरकृत्ति फ़िल्म है।

## पात्र

### हिन्दी डबिंग कर्मचारी
* डब संस्करण जारी करने का वर्ष: १ मई, २०१४ (सिनेमा)
* मीडिया: सिनेमा/वीसीडी/डीवीडी/ब्लू-रे डिस्क/टेलीविज़न
* द्वारा निर्देशित: ????
* अनुवाद: ????
* समायोजन: ????
* उत्पादन: साउंड एण्ड विजन इंडिया
* डब अन्य भाषाओं: तमिल/तेलुगू

## सन्दर्भ

## बाहरी कड़ियाँ
* आधिकारिक वेबसाइट
* 

श्रेणी:सुपरहीरो फ़िल्म
श्रेणी:३डी फ़िल्म
श्रेणी:मार्वल कॉमिक्स पर आधारित लाइव-एक्शन फ़िल्में
शशी रावल

**शशी रावल** एक नेपाली गायिका और मॉडल है।
## पुरस्कार
### ईमेज एफ एम अवार्ड

### कालिका एफ एम अवार्ड

## सन्दर्भ

## बाहरी कड़ियाँ

*शशी रावल

श्रेणी:जीवित लोग
श्रेणी:नेपाली फ़िल्म कलाकार
श्रेणी:गायिका
रैप

**रैप** एक गायन शैली है जिसमें गाने को चाल के साथ कविता जैसा गाते हैं। इस प्रकार से गाए गए गीतों को रैप कहा जाता है। रैप गायकों को रैपर भी कहा जाता है। रैप संगीत की एक शैली है। जिसे धुन,कविताओ,शब्दो ऑर अपने भावो के द्वारा पिरो कर गाने के रूप मे व्यक्त किया जाता है इसके मुख्य घटक है योजना,लय ताल ऑर राग। रैप संगीत के जनक अफ्रीकी गायकों द्वारा शुरु की गई पाश्चात्य संगीत में इस शैली को लोकप्रिय करने में श्वेत गायक एमिनेम का नाम भी प्रमुखता से लिया जाता है। भारतीय भाषाओं में भी अब ये शैली खासी लोकप्रिय हो चली है। रैप गायकबोहेमिया काफी प्रसिद्ध हैं, इमरान खान, अजीत देशमुख,बोहेमीआ ,बादशाह,जफर शाह,रफतार,एम सी अल्ताफ,ऐमीबे बन्टाई, और खासकर डिवाइन,, मिस्टर सुरीला,कामभारी,एमसी स्टेन,नावेद शेख,भीमा डगला,यो यो हनी सिंह, ध्रुव दत्त शर्मा शिवपुरी जैसे गायक की लोकप्रिय हो रहे हैं।  

हालाँकि यह भी कहा जाता है रैपर बोहेमिया बॉलीवुड में कई दशक पहले अक्षय कुमार के साथ चांदनी चौक टू चाइना गाना इसी शैली में गाया था।

## इन्हें भी देखें

* रेगे
* लिल जॉन रैप गायक
*  सेंट्रल सी  रैप गायक

## सन्दर्भ

श्रेणी:गायन
श्रेणी:संगीत शैलियाँ
द्वितीय विश्वयुद्ध में भारत

द्वितीय विश्वयुद्ध के समय भारत पर ब्रिटिश उपनिवेश था। इसलिए आधिकारिक रूप से भारत ने भी नाज़ी जर्मनी के विरुद्ध १९३९ में युद्ध की घोषणा कर दी। ब्रिटिश राज ने २० लाख से अधिक सैनिक युद्ध के लिए भेजा जिन्होने ब्रिटिश कमाण्ड के अधीन धुरी शक्तियों के विरुद्ध लड़ा। इसके अलावा सभी देसी रियासतों ने युद्ध के लिए बड़ी मात्रा में अंग्रेजों को धनराशि प्रदान की।

मुस्लिम लीग ने ब्रिटिश युद्ध के प्रयासों का समर्थन किया, जबकि भारतीय राष्ट्रीय कांग्रेस ने मांग की कि भारत को पहले स्वतन्त्र किया जाय तब कांग्रेस ब्रिटेन की सहायता करेगी। ब्रिटेन ने कांग्रेस की मांग स्वीकार नहीं की, फिर भी कांग्रेस अघोषित रूप से ब्रिटेन के पक्ष में और जर्मनी आदि धूरी राष्ट्रों के विरुद्ध काम करती रही। बहुत बाद में अगस्त 1942 में कांग्रेस ने भारत छोड़ो आन्दोलन की घोषणा की, जो बिलकुल प्रभावी नहीं रहा।  इस बीच, सुभाष चंद्र बोस के नेतृत्व में, जापान ने भारतीय युद्धबन्दियों की एक सेना स्थापित की, जिसे आजाद हिन्द फौज नाम दिया गया था। नेताजी के नेतृत्व में इस सेना ने अंग्रेजों के विरुद्ध लड़ाई लड़ी थी और भारत के कुछ भूभाग को अंग्रेजों से मुक्त भी कर दिया था। द्वितीय विश्वयुद्ध के समय ही 1943 में बंगाल में एक बड़े अकाल के कारण भुखमरी से लाखों लोगों की मौत हो गई।

मित्र देशों की मुहिम में भारत की भागीदारी मजबूत रही। भारत की वित्तीय, औद्योगिक और सैन्य सहायता के कारण ही नाजी जर्मनी और इंपीरियल जापान के विरुद्ध ब्रिटिश अभियान को सफलता मिल पायी। भारत की सामरिक स्थिति (हिंद महासागर की नोक पर), इसके द्वारा बड़े हथियारों का उत्पादन, और इसकी विशाल सशस्त्र सेनाओं ने दक्षिण-पूर्व एशियाई थिएटर में इंपीरियल जापान की प्रगति को रोकने में एक निर्णायक भूमिका निभाई। द्वितीय विश्वयुद्ध के दौरान मित्र-सेना-बलों में भारतीय सेना सबसे बड़ी सेना थी। इसने उत्तर और पूर्वी अफ्रीकी अभियान, पश्चिमी रेगिस्तान अभियान में भाग लिया था। जब यह विश्वयुद्ध अपने चरम पर था तब 25 लाख से अधिक भारतीय सैनिक पूरे विश्व में अक्षीय-राष्ट्रों की सेनाओं से लड़ रहे थे। ८७ हजार से अधिक भारतीय सैनिक युद्ध में मारे गए थे। युद्ध की समाप्ति पर, भारत दुनिया की चौथी सबसे बड़ी औद्योगिक शक्ति के रूप में उभरा था।

१९४२ से भारतीय सेना के मुख्य सेनानायक फिल्ड मार्शल सर क्लाउड आचिनलेक (Claude Auchinleck) ने कहा था कि यदि भारतीय सेना नहीं होती तो अंग्रेज दोनों युद्धों (प्रथम और द्वितीय विश्वयुद्ध) नहीं जीत पाते। 

## सन्दर्भ

## इन्हें भी देखें
*बर्मा अभियान
*भारत में अकाल
*भारत छोड़ो आन्दोलन
*द्वितीय विश्व युद्ध के दौरान भारतीय सेना

## बाहरी कड़ियाँ
*द्वितीय विश्‍व युद्ध में गांधी ब्रिटेन को दोस्‍त कह रहे थे और सुभाष अंग्रेजों को मिटाने पर आमदा थे!
*ऐसे मिली थी भारत को आजादी

श्रेणी:द्वितीय विश्वयुद्ध
ममून काज़ी

**ममून काज़ी** (१९३८ – २ अप्रैल २०१४) एक पाकिस्तानी न्यायाधीश थे। उनका २ अप्रैल २०१४ को निधन हो गया। उनकी पत्नी रेहाना काज़ी और दो पुत्रियाँ और एक नाति है।
## सन्दर्भ

श्रेणी:1938 में जन्मे लोग
श्रेणी:२०१४ में निधन
भारतीय आम चुनाव, 2014 के लिए चुनाव पूर्व सर्वेक्षण

**[[भारतीय आम चुनाव, 2014]]** के लिए विभिन्न संस्थाओं द्वारा सर्वेक्षण कराए जा रहे हैं जिससे भारत के मतदान के मिजाज़ का पता चलता है। इन्ही चुनाव पूर्व सर्वेक्षणों को इस लेख में शामिल किया जा रहा है। सभी चुनाव पूर्व सर्वेक्षण जनवरी 2013 से लेकर अब तक के हैं।

## पृष्ठभूमि
भारत में चुनाव पूर्व सर्वेक्षण विवादित हो सकता है। इन आरोपों को में पक्षपातपूर्ण हेरफेर में शामिल है।  

चुनाव पूर्व सर्वेक्षण पद्धति में भारी सुधार हुआ है। सीएसडीएस नामक संस्था का सर्वेक्षण अबतक 16 मौकों पर बिल्कुल सही, 7 मौकों पर लगभग सही तथा 4 मौकों पर गलत साबित हुए हैं।

## चुनाव पूर्व सर्वेक्षण
### सीट

### वोट

## राज्यवार सर्वेक्षण
### [[आन्ध्र प्रदेश]] (42)

### [[अरुणाचल प्रदेश]] (2)

### [[असम]] (14)

### [[बिहार]] (40)

### [[छत्तीसगढ़]] (11)

### [[गोवा]] (2)

### [[गुजरात]] (26)

### [[हरियाणा]] (10)

### [[हिमाचल प्रदेश]] (4)

### [[जम्मू और कश्मीर]] (6)

### [[झारखंड]] (14)

### [[कर्नाटक]] (28)

### [[केरल]] (20)

### [[मध्य प्रदेश]] (29)

### [[महाराष्ट्र]] (48)

### [[मणिपुर]] (2)

### [[मेघालय]] (2)

### [[मिजोरम]] (1)

### [[नागालैंड]] (1)

### [[ओडिशा]] (21)

### [[पंजाब (भारत)|पंजाब]] (13)

### [[राजस्थान]] (25)

### [[सिक्किम]] (1)

### [[तमिलनाडु]] (39)

### [[त्रिपुरा]] (2)

### [[उत्तर प्रदेश]] (80)

### [[उत्तराखण्ड]]

### [[पश्चिम बंगाल]] (42)

## केन्द्र शासित प्रदेश

### [[दिल्ली]] (7)

### अन्य केन्द्र शासित प्रदेश (6)

## सन्दर्भ

श्रेणी:भारतीय आम चुनाव, 2014
डिजीमॉन क्स्रोस वरस

**डिजीमॉन क्स्रोस वरस** (अंग्रेजी: **Digimon Xros Wars**, जापानी: **デジモンクロスウォーズ**), उत्तरी अमेरिका में जाना जाता है: "डिजीमॉन फ्यूज़न'" और मलेशिया के रूप में **डिजीमॉन फ्यूज़न बॉटल्स**, जापान के बाहर के छठा सत्र के रूप में जाना जाता है: डिजीमॉन: डिजिटल मोंस्तेर्स जापानी ऐनिमेकौन सा है चौथे टेलीविजन ऐनिमे श्रृंखला टोएइ डिजीमॉनमताधिकार के आधार पर एनिमेशन द्वारा।

## वॉयस कास्ट

### हिंदी डबिंग क्रेडिट
*एयर की तारीख: १० दिसंबर, २०१२-२०१४
*डबिंग स्टूडियो: यूटीवी सॉफ्टवेयर कम्युनिकेशंस
*चैनल: हंगामा टीवी
*डायरेक्टर: ????
*अनुवादक: ????

## सन्दर्भ

## बाहरी कड़ियाँ
### आधिकारिक जापानी वेबसाईटें
*TV Asahi's official ''Digimon Xros Wars'' website
**''The Evil Death Generals and the Seven Kingdoms''
**''The Young Hunters Who Leapt Through Time''
*Toei Animation's official ''Digimon Xros Wars'' website
**''The Young Hunters Who Leapt Through Time''
*''Digimon'' website
*''Data Carddass: Super Digica Taisen''
*''Digimon Story: Super Xros Wars, Blue and Red''

### आधिकारिक अंग्रेजी वेबसाइटों
*Official ''Digimon Fusion'' website
*''Digimon Fusion'' Nicktoons website
*''Digimon Fusion'' CW Vortexx website
*''Digimon Fusion'' at SabanBrands.com

श्रेणी:डिजीमॉन
श्रेणी:ऐनिमे
श्रेणी:कार्टून
सन्त गाहिरा गुरु विश्वविद्यालय, सरगुजा

**संत गाहिरा गुरु विश्वविद्यालय**, छत्तीसगढ़ के सरगुजा जिले के मुख्यालय अंबिकापुर में स्थित विश्वविद्यालय है। पहले इसका नाम "सरगुजा विश्वविद्यालय" था। इस विश्वविद्यालय की स्थापना और निगमन छत्तीसगढ़ विश्वविद्यालय अधिनियम संख्या 18, 2008 द्वारा 2 सितंबर, 2008 को किया गया था। विश्वविद्यालय का क्षेत्रीय अधिकार क्षेत्र पूरे सरगुजा मंडल तक फैला हुआ है जिसमें पांच राजस्व जिले शामिल हैं।  इसमें कोरिया, सरगुजा, जशपुर, सूरजपुर और बलरामपुर शामिल हैं। 

## सन्दर्भ

## इन्हें भी देखें
*सन्त गाहिरा गुरु 

## बाहरी कड़ियाँ
*
*आधिकारिक वेबसाइट   

श्रेणी:छत्तीसगढ़ में विश्वविद्यालय और कॉलेज
श्रेणी:भारत के विश्वविद्यालय
जसु पटेल

**जसुभाई मोतीभाई पटेल**  (26 नवम्बर 1924, अहमदाबाद, गुजरात – 12 दिसम्बर 1992, अहमदाबाद) ऑफ़-स्पिनर थे जो भारत के लिए टेस्ट क्रिकेट खेलते थे। उनको प्रसिद्धि ऑस्ट्रेलिया के खिलाफ एक मैच से मिली जिसमें उन्होंने १४ विकेट लिए। उन्हें १९६० में भारत सरकार ने पद्म श्री से सम्मानित किया।
## सन्दर्भ

* प्रताभ रामचन्द, *Great Feats of Indian Cricket* (अंग्रेज़ी में)
* मिहिर बोस, *A History of Indian Cricket [भारतीय क्रिकेट का इतिहास]* (अंग्रेज़ी में)
* क्रिक-इन्फ़ो प्रोफाइल
* क्रिकेट-आर्काइव प्रोफाइल
* कानपुर टेस्ट का स्कोरकार्ड

श्रेणी:1924 में जन्मे लोग
श्रेणी:१९९२ में निधन
श्रेणी:पद्मश्री प्राप्तकर्ता
खलील उर रहमान आजमी

**खलील उर रहमान आजमी**(1927-1978), एक भारतीय उर्दू शायर और साहित्यिक आलोचक थे।
## सन्दर्भ

श्रेणी: लेखक
श्रेणी: शायर
श्रेणी: उर्दू शायर
श्रेणी: भारतीय शायर
श्रेणी:आज़मगढ़ के महत्वपूर्ण व्यक्तित्व
नानाभाई भट्ट (लोकभारती)

**नरसिंह प्रसाद कालिदास** (जिन्हें **नानाभाई भट्ट** के नाम से जाना जाता है।) प्रख्यात शिक्षाविद्, विचारक, स्वतंत्रता सेनानी और एक रचनात्मक लेखक थे। उनका जन्म ११ नवम्बर १८८२ को भावनगर में हुआ। नानाभाई, गिजुभाई बधेका और हरभाई त्रिवेदी के समकालीन और भावनगर की मशहूर त्रिमूर्ति थे जिन्होंने भारत में शिक्षा सुधार, ग्रामीण विकास और बाल शिक्षा के क्षेत्र में महान प्रेरणा और दृष्टि छोड़ी। नानाभाई भट्ट दक्षिणमूर्ति विद्यार्थी भवन/दक्षिणार्थी विनय मंदिर - भावनगर, ग्राम दक्षिणामूर्ति - अम्बाला और सिहोर ब्लॉक सनोसारा स्थित **लोकभारती**, भावनगर जैसी प्रतिष्ठित और अद्वितीय शैक्षिक संस्थानों के संस्थापक रहे।

## सन्दर्भ

## बाहरी कड़ियाँ
* दक्षिणामूर्तिअ विनय मंदिर।
* लोकभारती, संनोसारा।

श्रेणी:1882 में जन्मे लोग
श्रेणी:१९६१ में निधन
श्रेणी:पद्मश्री प्राप्तकर्ता
बेखुद बदायूँनी

**मुहम्मद अब्दुल हई सिद्दीकी **(उर्दू/अरबी: محمّد عبدالحي صدیقی, प्रचलित नाम:बेखुद बदायूँनी, उर्दू/फ़ारसी: بےخود بدایونی) उनीसवीं और बीसवीं सदी के एक प्रमुख भारतीय उर्दू शायर थे।
## सन्दर्भ

श्रेणी: शायर
श्रेणी: भारतीय शायर
श्रेणी: उर्दू शायर
श्रेणी:बदायूँ के लोग
श्रेणी:1857 में जन्मे लोग
श्रेणी:१९१२ में निधन
विजय हजारे

अंगूठाकार
**विजय सैमुअल हज़ारे**  (११ मार्च १९१५ – १८ दिसम्बर २००४) भारतीय राज्य महाराष्ट्र से भारतीय क्रिकेट खिलाड़ी थे। वो १९५१ से १९५३ के मध्य भारतीय क्रिकेट टीम के कप्तान रहे। उन्होंने अपनी कप्तानी में भारत को टेस्ट-क्रिकेट में प्रथम सफलता दिलाई। सन् १९६० में उन्हें भारत सरकार ने पद्म श्री से सम्मानित किया। उनका १८ दिसम्बर २००४ को निधन हो गया।
## सन्दर्भ

## बाहरी कड़ियाँ

श्रेणी:1915 में जन्मे लोग
श्रेणी:२००४ में निधन
श्रेणी:पद्मश्री प्राप्तकर्ता
श्रेणी:सांगली के लोग
वीणा दास

**वीणा दास** () (24 अगस्त 1911–26 दिसम्बर 1986) बंगाल की भारतीय क्रान्तिकारी और राष्ट्रवादी महिला थीं। ६ फरवरी १९३२ को उन्होने कलकत्ता विश्वविद्यालय के दीक्षान्त समारोह में अंग्रेज़ क्रिकेट कप्तान और बंगाली गर्वनर स्टनली जैक्शन की हत्या का प्रयास किया था। 

## पूर्व जीवन
बीणा दास सुप्रसिद्ध ब्रह्म समाजी शिक्षक वेणीमाधव दास और सामाजिक कार्यकर्त्ता सरला देवी की पुत्री थीं। वे सेंट जॉन डोसेसन गर्ल्स हायर सैकण्डरी स्कूल की छात्रा रहीं।

वे कोलकाता में महिलाओं के संचालित अर्ध-क्रान्तिकारी संगठन *छात्री संघ* की सदस्या थीं।  सन् 1932 की 6 फरवरी को कलकत्ता विश्वविद्यालय में समावर्तन उत्सव मनाया जा रहा था। बंगाल के अंग्रेज लाट सर स्टैनले जैकसन मुख्य अतिथि थे। उस अवसर पर कुमारी वीणादास जो उपाधि लेने आई थी ने गवर्नर पर गोली चला दी। गोली चूक गई, गवर्नर के कान के पास से निकल गई और वह मंच पर लेट गया। इतने में लेफ्टिनेन्ट कर्नल सुहरावर्दी ने दौड़कर वीणादास का गला एक हाथ से दबा लिया और दूसरे हाथ से पिस्तोल वाली कलाई पकड़ कर सीनेट हाल की छत की तरफ कर दी फिर भी वीणादास गोली चलाती गई, लेकिन पांचों गोलियां चूक गईं। उन्होंने पिस्तौल फेंक दी। अदालत में वीणादास ने एक साहसपूर्ण बयान दिया। अखबारों पर रोक लगा दिये जाने के कारण वह बयान प्रकाशित न हो सका। इसके लिए उन्हें नौ वर्षों के लिए सख़्त कारावास की सजा दी गई।

१९३९ में जल्दी रिहा होने के बाद दास ने कांग्रेस पार्टी की सदस्यता प्राप्त की। सन् १९४२ में उन्होंने भारत छोड़ो आन्दोलन में भाग लिया और पुनः १९४२ से १९४५ तक के लिए कारवास की सजा प्राप्त की। १९४६-४७ में बंगाल प्रान्त विधान सभा और १९४७ से १९५१ तक पश्चिम बंगाल प्रान्त विधान सभा की सदस्या रहीं। सन् १९४७ में उनका युगान्तर समूह के भारतीय स्वतन्त्रता कार्यकर्ता और अपने साथी ज्योतिश चन्द्र भौमिक से विवाह हो गया। अपने पति की मृत्यु के बाद वे कलकत्ता छोड़कर ऋषिकेश के एक छोटे-से आश्रम में जाकर एकान्त में रहने लगीं थीं। अपना गुज़ारा करने के लिए उन्होंने शिक्षिका के तौर पर काम किया और सरकार द्वारा दी जाने वाली स्वतंत्रता सेनानी पेंशन को लेने से इंकार कर दिया। उनके पति के देहान्त के बाद उन्होंने ऋषिकेश में एकान्त जीवन व्यतीत करना आरम्भ किया। इसी एकान्तवास में १९८६ में उनका निधन हो गया।

## निधन
भारतमाता के लिए स्वयं को समर्पित कर देने वाली इस वीरांगना का अन्त बहुत ही दुखद था। महान स्वतंत्रता सेनानी, प्रोफेसर सत्यव्रत घोष ने अपने एक लेख, “फ्लैश बैक: बीना दास – रीबोर्न” में उनकी मार्मिक मृत्यु के बारे में लिखा है। उन्होंने कहा,

: *उन्होंने सड़क के किनारे अपना जीवन समाप्त किया। उनका मृत शरीर बहुत ही छिन्न-भिन्न अवस्था में था। रास्ते से गुज़रने वाले लोगों को उनका शव मिला। पुलिस को सूचित किया गया और महीनों की तलाश के बाद पता चला कि यह शव बीना दास का है। यह सब उसी आज़ाद भारत में हुआ जिसके लिए इस अग्नि-कन्या ने अपना सब कुछ ताक पर रख दिया था। देश को इस मार्मिक कहानी को याद रखते हुए, देर से ही सही, लेकिन अपनी इस महान स्वतंत्रता सेनानी को सलाम करना चाहिए।*

## कृतियाँ
बीणा दास ने बंगाली में **शृंखलझंकार** और **पितृधन** नामक दो आत्मकथाएँ लिखीं।

## सन्दर्भ

## बाहरी कड़ियाँ
* भारतीय विद्या भवन द्वारा जीवनी
* बांग्लापीडिया
* बंगाली महिला
* Statement before the Special Tribunal of Calcutta High Court by Bina Das
* St. John's Diocesan Girls' Higher Secondary School Official Website
*बालिका दिवस पर कहानी एक विस्मृत नायिका की: '''बीणा दास'''

श्रेणी:भारतीय स्वतंत्रता सेनानी
श्रेणी:1911 में जन्मे लोग
श्रेणी:१९८६ में निधन
श्रेणी:भारतीय क्रांतिकारी
हिल्डा मैरी लाजरस

**हिल्डा मैरी लाजरस** (जन्म १८९० &ndash; निधन १९७८) भारत में एक ईसाई मिशनरी और लोकप्रिय स्त्री रोग विशेषज्ञ और प्रसूति विज्ञानी थीं। वो आंध्र मेडिकल कॉलेज की प्राचार्या एवं विशाखापत्तनम के किंग जॉर्ज अस्पताल की अधीक्षक थीं। वो वेल्लोर स्थित क्रिश्चियन मेडिकल कॉलेज और अस्पताल की प्रथम भारतीय निदेशक थीं।
## पुरस्कार
सन् १९६१ में भारत सरकार ने उन्हें पद्म श्री पुरस्कार से सम्मानित किया।
## सन्दर्भ

श्रेणी:1890 में जन्मे लोग
श्रेणी:१९७८ में निधन
छत्तीसगढ़ कामधेनु विश्वविद्यालय

**छत्तीसगढ़ कामधेनु विश्वविद्यालय** छत्तीसगढ़ के दुर्ग जिले के अंजोरा में स्थित पशु चिकित्सा विश्वविद्यालय है जिसकी स्थापना छत्तीसगढ़ के राज्यपाल द्वारा छत्तीसगढ़ कामधेनु अधिनियम २०११ की घोषणा के साथ ११ अप्रैल २०१२ को की गई।
छत्तीसगढ़ कामधेनु विश्वविद्यालय से वर्तमान में प्रदेश के तीन कालेज - कालेज ऑफ वेटनरी साइंस एंड एनीमल हसबेंड्री, अंजोरा, दुर्ग, कालेज ऑफ डेयरी टेक्नालाजी, रायपुर और कालेज ऑफ फिशरिज, कवर्धा संबद्ध हैंं।
## बाहरी कड़ियाँ

श्रेणी:छत्तीसगढ़ में विश्वविद्यालय और कॉलेज
श्रेणी:भारत के विश्वविद्यालय
श्रेणी:भारत के पशु चिकित्सा विश्वविद्यालय
पाकिस्तान, भारत

**पाकिस्तान**  नाम का यह गांव बिहार के उत्तर-पूर्व में स्थित पूर्णिया जिले के जिला मुख्यालय पूर्णिया शहर से करीब 30 किलोमीटर दूर श्रीनगर प्रखंड के सिंघिया पंचायत में आता है। गांव 'पाकिस्तान' में 250 से ज्यादा लोग निवास करते हैं और यहां 100 से अधिक मतदाता हैं।

सबसे मजेदार यह है कि इस गांव में मुस्लिम समुदाय का एक भी घर नहीं है। सभी परिवार संथाल आदिवासियों के हैं। इस पाकिस्तान में एक भी मस्जिद नहीं है। सरकारी रिकार्ड में भी इस गांव का नाम पाकिस्तान है। 1947 में विभाजन के तुरंत बाद ही इसका नाम पाकिस्तान रख दिया गया था। इस गांव में रहने वाले अधिकांश मुस्लिमों ने बंटवारे के समय पूर्वी पाकिस्तान (अब बांग्लादेश) जाना पसंद किया था, उनकी याद में इस गांव का नाम पाकिस्तान दे दिया। इस पाकिस्तान में गरीबी और निरक्षरता है। 31.51 प्रतिशत साक्षरता वाले पूर्णिया जिले के इस गांव में शायद ही कोई साक्षर मिल जाए। गांव तक न तो सड़क है न ही कोई स्कूल या अस्पताल।

## सन्दर्भ

## बाहरी कड़ियाँ
*इस 'पाकिस्तान' में कोई मुसलमान नहीं है। 

श्रेणी: पूर्णिया जिले के ग्राम
श्रेणी:बिहार के गाँव
रॉबर्ट लेफ्कोविट्ज़

**रॉबर्ट जोसफ लेफ्कोविट्ज़** (जन्म १५ अप्रैल १९४३) एक अमेरिकी चिकित्सक-वैज्ञानिक हैं। उन्हें २०१२ में रसायन में नोबेल पुरस्कार से सम्मानित किया गया।

## सन्दर्भ

श्रेणी:1943 में जन्मे लोग
श्रेणी:रसायन विज्ञान में नोबेल विजेता
देखा एक ख़्वाब

***देखा एक ख़्वाब*** एक भारतीय सोप ओपेरा था जो सोनी एंटरटेनमेंट चैनल भारत और सोनी एंटरटेनमेंट चैनल एशिया पर प्रसारित किया गया। इसका प्रथम प्रदर्शन २१ नवम्बर २०११ को हुआ और इसका अन्तिम एपिसोड २ अगस्त २०१२ को प्रदर्शित किया गया।

## कथानक

## कलाकार
*प्रियाल गोर – राजकुमारी मान्यता कुमारी / मोनिया
*श्रितम् मुख़र्जी – राजकुमारी जयनंदिनी (जय)
*अरुणा ईरानी – राजमाता मृणालीनी देवी
*शाहबाज़ खान – महाराज बृजराज
*अनित कुलकर्णी – महारानी कोमल देवी
*आशीष कपूर – राजकुमार उदयवीर सिंह / उदय
*अंकिता भार्गव – राजकुमारी उन्नति
*अमित बहल – महाराज गिरिराज
*मार्क फ़ारूक पारख – विजयेन्द्र सिंह / विजय
*सुजाता सहगल – मेनका सिंह
*राजेश जैस – मुरारी लाल
*कुलदीप मलिक – डॉक्टर साहेब
*अभिषेक रावत – आकाश वर्मा / आर्यन राय चौधरी
*कुणाल बक्शी – जगत सिंह राठौड़
*फ़लक़ नाज़ – तारा
*दिशा मानसी कुमार – माया

## सन्दर्भ

श्रेणी:भारतीय टेलीविजन धारावाहिक
कुँवर मोहिंदर सिंह बेदी 'सहर'

**कुंवर मोहिंदर सिंह बेदी सहर** (उर्दू کنور مہیندرا سنگھ بیدی سحر, तखल्लुस: **सहर**) एक भारतीय उर्दू शायर थे। वे दिल्ली में प्रशासनिक सेवा के आला अफसर थे और मुशायरों के सिद्धहस्त शायर माने जाते थे।
## सन्दर्भ

श्रेणी: शायर
श्रेणी: उर्दू शायर
श्रेणी: भारतीय शायर
शोधगंगा

**शोधगंगा** भारत के शोधप्रबन्धों का ऑनलाइन इलेक्ट्रॉनिक भण्डार है। यह इन्फ्लिबनेट केन्द्र (INFLIBNET Centre) द्वारा स्थापित किया गया है। इनफ्लिबनेट अहमदाबाद की ऑनलाइन कम्पनी है। विश्वविद्यालय अनुदान आयोग के जून २००९ के एक आदेश के अनुसार विश्वविद्यालयों के शोधार्थियों के लिए अपने शोध-प्रबन्धों को एलेक्ट्रॉनिक रूप में भी जमा करना अनिवार्य बना दिया गया है।

## परिचय
इंटरनेट पर उपलब्ध इस योजना का मुख्य उद्देश्य विभिन्न विश्वविद्यालय में विभिन्न विषयों में शोधपत्रों को ऑनलाइन उपलब्ध करवाना और पीएचडी जैसे विभिन्न शैक्षिक उपाधिपरक शोध-प्रबंध में नकल की बढ़ती प्रवृत्ति पर लगाम लगाना है। शोधपत्रों के अध्ययन के लिए भारत में उपलब्ध यह सबसे अच्छी व्यवस्था है। यूजीसी द्वारा शुरू की गई ‘शोधगंगा’ से अब तक देश के 70 के करीब विश्वविद्यालय जुड़ चुके हैं। इस योजना के तहत देशभर के सभी विश्वविद्यालय के शोधपत्र ऑनलाइन किए जा रहे हैं जिसके कारण किसी भी विश्वविद्यालय का शोधपत्र कहीं भी देखा जा सकता है। यूजीसी ने अहमदाबाद स्थित इन्फार्मेशन लाइब्रेरी की इनफ्लिब्नेट कंपनी को ऑनलाइन रिसर्च मैटीरियल उपलब्ध करवाने का कार्य सौंपा है। इसके लिए सभी विश्वविद्यालय को कंपनी को थीसिस सामग्री उपलब्ध करवाने को कहा गया है। विश्वविद्यालय में पीएचडी व एमफिल उपाधि प्राप्त करने के लिए शोध-प्रबंध की सीडी यूजीसी को भी मुहैया करवानी होगी। यूजीसी की इस व्यवस्था को लागू करने के लिए विश्वविद्यालय को अलग से फंड भी उपलब्ध करवाया जा रहा है। इसके माध्यम से पीएचडी, डी-लिट और डीएएससी के सभी शोध पत्र वेबसाइट पर अपलोड किए जा रहे हैं। 

## शोधगंगा का उद्देश्य
शोध के दौरान साहित्यिक चोरी या मुद्राधिकार उल्लंघन से बचने तथा शोध की गिरती हुई गुणवत्ता को संभालने के उद्देश्य से शोधगंगा की पहल की गई है। शोधगंगा में अभी तक 428 विश्वविद्यालय योगदान दे रहे हैं। यहाँ 7000 सिनॉप्सिस जमा हो चुके हैं, 2,50, 000 से ज्यादा फुल टेक्स्ट शोध-प्रबंध जमा हो चुके हैं।

## शोधगंगा में योगदान देने वाले विश्वविद्यालय

## बाहरी कड़ियाँ
*'''शोधगंगा''' का जालघर
*About Shodhganga, INFLIBNET Centre
*ज्ञान चाहिए तो लगाएं 'शोधगंगा' में डुबकी (जागरण)
*What is Shodhganga 


## सन्दर्भ
* About Shodhganga, INFLIBNET Centre
* What is Shodhganga 
* ज्ञान चाहिए तो लगाएं 'शोधगंगा' में डुबकी (जागरण)

श्रेणी:भारत में अनुसंधान
श्रेणी:शैक्षिक जालस्थल
रसना

**रसना** मृदु पेय सान्द्र *(concentrate)* का ब्राण्ड-नाम है जो पायोमा इण्डस्ट्रीज *(Pioma Industries)* के स्वामित्व में है। इसकी शुरुआत सत्तर के दशक में की गयी थी किन्तु इसे अस्सी के दशक में ही लोकप्रियता मिलनी शुरू हुई। २००९ के आंकड़ों के अनुसार मृदु पेय सान्द्र के क्षेत्र के ९३% पर रसना का अधिकार है। २०११ के आंकड़ों के अनुसार कम्पनी का वार्षिक कारोबार ५८० लाख डॉलर था।

## बाहरी कड़ियाँ
*स्वाद में हेंज देसी और रसना विदेशी (बिजनेस स्टैण्डर्ड)

श्रेणी:ब्राण्ड नाम
राजेन्द्र मल लोढ़ा

**राजेन्द्र मल लोढ़ा** (जन्म: 28 सितम्बर 1949) भारत के उच्चतम न्यायालय के पूर्व मुख्य न्यायाधीश हैं। उन्होंने 27 अप्रैल 2014 को उच्चतम न्यायालय के 41 वे मुख्य न्यायाधीश के रूप में पदभार ग्रहण किया। 17 दिसम्बर 2008 को भारत का उच्चतम न्यायालय के न्यायाधीश बने।

## परिचय
वह राजस्थान के जोधपुर मूल निवासी हैं। उन के पिता श्री के एम लोढ़ा राजस्थान उच्च न्यायालय के न्यायाधीश थे। उन्होंने विज्ञान स्नातक, विधि स्नातक की शिक्षा जोधपुर विश्वविद्यालय से प्राप्त की।

## करियर
एक वकील के रूप में वे फरवरी 1973 बार कौन्सिल ऑफ राजस्थान से जुड़े। 31 जनवरी 1994 को उन्हें राजस्थान उच्च न्यायालय में न्ययाधीश नियुक्त किया गया। 16 फरवरी 1994 को उनका स्थानांतरण मुंबई उच्च न्यायालय में हुआ। तथा 2 फ़रवरी 2007 को वापिस राजस्थान उच्च न्यायालय जोधपुर में हो गया। 13 मई 2008 को आपकी नियुक्ति पटना उच्च न्यायालय के मुख्य न्यायाधीश के रूप में हुई तथा 17 दिसम्बर 2008 से भारत का उच्चतम न्यायालय में न्यायाधीश बने। वर्तमान में भारत के मुख्य न्यायाधीश के तौर पर 27 अप्रैल 2014 को पदभार सम्भाला।

## सन्दर्भ

श्रेणी:भारत के मुख्य न्यायाधीश
श्रेणी:सर्वोच्च न्यायालय के न्यायाधीश
श्रेणी:1949 में जन्मे लोग
श्रेणी:जीवित लोग
श्रेणी:जोधपुर के लोग
रामगोपाल माहेश्वरी

**रामगोपाल माहेश्वरी** (20 नवम्बर 1911 -) प्रमुख हिंदी दैनिक नवभारत के संस्थापक एवं स्वतंत्रता संग्राम सेनानी थे। उन्होंने हिंदी भाषा के संवर्धन के लिए अथक प्रयास किया। उन्हें मध्य और पश्चिमी भारत में पत्रकारिता के भीष्म पितामह के रूप में जाना जाता था।

रामगोपाल माहेश्वरी ने आठ फरवरी 1934 को नागपुर में नवभारत का प्रकाशन शुरू किया था, जो मध्य और पश्चिमी भारत का प्रमुख हिंदी दैनिक माना जाता है। उनका हिंदी प्रेम प्रबल था और वह जीवन पर्यंत विदर्भ हिंदी साहित्य सम्मेलन के अध्यक्ष पद पर आसीन रहे।

स्वतंत्रता आंदोलन में भाग लेने के अलावा माहेश्वरी ने माहेश्वरी समाज की रूढि़वादी परंपराओं को दूर करने और उसे प्रगतिशील बनाने के लिए महती प्रयास किया।

## सन्दर्भ

श्रेणी:पत्रकार
श्रेणी:1911 में जन्मे लोग
लेक पैलेस

**लेक पैलेस** जिसे कि पहले **जग निवास** के नाम से जाना जाता था, ८३ कमरों तथा सुइट्स का एक होटल है जिसका निर्माण सफ़ेद पत्थर से हुआ है। यह चार एकड़ के एक नैसर्गिक आधार पर पिछोला झील में उदयपुर राजस्थान में जग निवास द्वीप पर बना हुआ है। होटल अपने अतिथियों के लिए एक स्पीड बोट की सुविधा प्रदान करता है जो कि अतिथियों को शहर से होटल तक पहुंचाती है। अपनी विशिष्ट स्तिथि के कारण इस होटल को भारत तथा दुनिया के सबसे अधिक रोमांटिक होटल के रूप में चिन्हित किया गया है।

## इतिहास
लेक पैलेस का निर्माण 1743 और 1746 के बीच उदयपुर, राजस्थान के महाराणा जगत सिंह II (मेवाड़ के शाही वंश के 62वें उत्तराधिकारी) के निर्देशन में ग्रीष्मकालीन महल के रूप में किया गया था। इसके संस्थापक के नाम पर शुरू में इसे जगनिवास या जन निवास कहा जाता था। महल का निर्माण पूर्व की ओर किया गया था, जिससे इसके निवासी भोर होते ही हिंदू सूर्य देवता सूर्य से प्रार्थना कर सकते थे। बाद के शासकों ने इस महल का उपयोग अपने गर्मियों के रिसॉर्ट के रूप में किया, इसके आंगनों में स्तंभों, स्तंभों वाली छतों, फव्वारों और बगीचों के साथ अपने शाही दरबार आयोजित किए। 

## नवीनीकरण
भगवत सिंह नें जग निवास पैलेस को उदयपुर के पहले विलासिता होटल में तब्दील करने का विचार बनाया। डीडी कांट्रेक्टर, जो कि एक अमेरिकन कलाकार थे, इस होटल प्रोजेक्ट के लिए डिजाईन परामर्शदाता बन गये। डीडी से प्राप्त सामग्री से उदयपुर के नए महाराणा तथा इस परियोजना के बारे में जानकारी प्राप्त होती है।

सन १९७१ में ताज होटल्स रिसॉर्ट्स एंड पैलेस नें इसकी जिम्मेदारी ले ली तथा ७५ अन्य कमरों का निर्माण कराया। ताज ग्रुप के जमशेद डी. ऍफ़. लाम इसके पुनः नवीनीकरण एवं संरक्षण में लगे मुख्य लोगों में से एक थे, जिन्होनें अपनी देख रेख में इस होटल का बहुत ही उच्च मानकों के अनुसार नवीनीकरण करवाया तथा वे इस होटल के तथा भारत के पहले सबसे जवान मेनेजर बने।

इस नवीनीकरण के बाद सन २००० में एक बार पुनः नवीनीकरण किया गया।

## विशिष्ट अतिथि
लेक पैलेस नें हमेशा से ही लोगों का ध्यान अपनी ओर आकर्षित किया है तथा अब इसे भारत एवं विश्व की सर्वश्रेष्ठ रोमांटिक जगहों में से एक की दृष्टि से देखा जाने लगा है। इसमें रहे अतिथियों में से लार्ड कर्ज़न, विविएन ले, क्वीन एलिज़ाबेथ, ईरान के शाह, नेपाल नरेश तथा फर्स्ट लेडी जैकलीन केनेडी आदि प्रमुख हैं।

## चलचित्रों में प्रदर्शन
इस पैलेस को कई चलचित्रों में भी प्रदर्शित किया गया है-
* १९५९ : **फ्रिट्ज** लंग द्वारा बनायीं गयी कुछ एक पटकथाओं जैसे  **दि टाइगर ऑफ़ एस्च्नापुर** तथा  दि इंडियन टोम्ब  में चन्द्र, जो कि एक काल्पनिक नगर एस्च्नापुर का महाराजा था, के महल के रूप में, 
* १९८४ : ब्रिटिश टेली विज़न सीरीज  **दि ज्वेल इन दि क्राउन** में  मिरात के नवाब के अतिथि गृह के रूप में, 
* २००१ :बालीवुड की सुभाषघाई.द्वारा निर्देशित **भारतीय फिल्म यादें** में, 
* **मेरा साया** फिल्म का चित्रांकन भी यहीं हुआ था, एवं 
* २०१३: बॉलीवुड मूवी **ये जवानी है दीवानी** की शूटिंग यहां भी हुई थी। 

## सन्दर्भ

श्रेणी:प्राचीन इमारतें व निर्माण
श्रेणी:स्मारक
श्रेणी:स्थापत्य
श्रेणी:पर्यटन आकर्षण
किशोरीलाल गोस्वामी

**किशोरीलाल गोस्वामी** (१८६५ - १९३२) हिन्दी के उपन्यासकार, नाटककार एवं संपादक थे। इन्होंने 60 से अधिक उपन्यास लिखे हैं। इनमें तारा, चपला, लवंग लता आदि प्रमुख हैं।  उनके उपन्यासों में कल्पनातत्त्व को प्रमुखता दी गयी है। गोस्वामी जी अपनी रचनाओं में भारत के गौरव के प्रति भी सचेत थे।

कहानी- इंदुमति 1900 में और गुलबहार 1902 में सरस्वती में प्रकाशित हुई। इंदुमति को रामचंद्र शुक्ल जी ने प्रथम कहानी मानी है।

## प्रारंभिक जीवन
किशोरीलाल गोस्वामी का जन्म काशी में हुआ था। उनका परिवार वृन्दावन का एक प्रसिद्ध और प्रतिष्ठित परिवार था जो निम्बार्क सम्प्रदाय का अनुयायी था। किशोरी लाल गोस्वामी के पितामह वृंदावन के सर्वश्रेष्ठ  विद्वान् एवं आचार्य थे। किशोरी लाल गोस्वामी के नाना वाराणसी के संस्कृतज्ञ थे। इन्हीं से भारतेन्दु जी ने छन्दशास्त्र सीखा था। किशोरी लाल जी का लालन-पालन और शिक्षण इनके नाना के घर वाराणसी में हुआ। इसी कारण किशोरी लाल गोस्वामी भारतेन्दु जी के सम्पर्क में आए। 1898 ई. में किशोरी लाल गोस्वामी जी ने ‘उपन्यास’ पत्रिका निकाली जिसमें इनके उपन्यास प्रकाशित हुआ करते थे। किशोरी लाल गोस्वामी जी ‘सरस्वती’ के पंचायती सम्पादक मण्डल के सदस्य थे। उनने लगभग 65 उपन्यासों के अतिरिक्त कई कविताएं और विविध विषयों पर अपनी सिद्धहस्त लेखनी चलाई। *इंदुमती* और *गुलबहार* कहानियों के लेखक गोस्वामी जी को प्रथम कहानीकार होने का श्रेय प्राप्त है। किशोरी लाल गोस्वामी जी सांसारिक यात्रा पूर्ण कर 67 वर्ष की उम्र (1932 ई.) में स्वर्गगामी हुए।

## कृतियाँ
वे मुख्यतः उपन्यासकार थे। उन्होंने अपने उपन्यासों के प्रकाशन के लिए 1898 में 'उपन्यास' नामक मासिक पत्र का प्रकाशन प्रारंभ किया। उन्होंने कुछ नाटक भी लिखे। 

### उपन्यास
* त्रिवेणी वा सौभाग्य श्रेणी,
* प्रणयिनी-परिणय,
* हृदयहारिणी वा आदर्श रमणी,
* लवंगलता वा आदर्श बाला (हृदयहारिणी उपन्यास का उपसंहार),
* सुल्ताना रज़िया बेगम वा रंगमहल में हलाहल,ताराबाई, 
* गुलबहार,
* हीराबाई वा बेहयाई का बोरका (ऐतिहासिक उपन्यास),
* लावण्यमयी (बंगभाषा के आश्रय से),
* सुख शर्वरी (बंगभाषा के आश्रय से), प्रेममयी (बंगभाषा के आश्रय से),
* इंदुमती वा वनविहंगिनी (ऐतिहासिक कहानी),
* गुलबहार वा आदर्श भ्रातृस्नेह,
* तारा वा क्षत्र-कुल-कमलिनी (ऐतिहासिक उपन्यास),
* तरुण तपस्विनी वा कुटीर वासिनी,
* चंद्रावली वा कुलटा कुतूहल,
* जिंदे की लाश (जासूसी उपन्यास),
* माधवी-माधव वा मदन-मोहिनी (दो भागों में),
* लीलावती वा आदर्श सती,
* राजकुमारी,
* चपला वा नव्य समाज चित्र,
* कनक कुसुम वा मस्तानी,
* मल्लिका देवी वा बंग सरोजिनी,
* पुनर्जन्म वा सौतिया डाह,
* सोना और सुगंध वा पन्नाबाई,
* लखनऊ की कब्र वा शाही महलसरा,
* अँगूठी का नगीना,
* लाल कुँवर वा शाही रंगमहल,
* गुप्त गोदना

### कविता
* किशोरी सतसई

### नाटक
* चौपट-चपेट,
* मयंक मंजरी
* नाट्यसंभव

## बाहरी कड़ियाँ

## सन्दर्भ

श्रेणी:हिन्दी लेखक
श्रेणी:हिन्दी उपन्यासकार
श्रेणी:हिन्दी कथाकार व उपन्यासकार
श्रेणी:ऐतिहासिक उपन्यासकार
भगवान सिंह ज्ञानी

[right|thumb|300px|भाई भगवान सिंह ज्ञानी को सन १९१७ में [हिंदू-जर्मन षड्यंत्र के आरोप में सान फ्रांसिस्को में गिरफ्तार किया गया था।]]

**डॉ॰ भगवान सिंह ज्ञानी ‘प्रीतम’** (27 जुलाई 1884 - 8 अकतूबर 1962) भारतीय राष्ट्रवादी तथा गदर पार्टी के प्रमुख नेता थे। वे 1914 से 1920 तक ग़दर पार्टी के अध्यक्ष रहे। प्रथम विश्वयुद्ध के समय १९१५ के गदर क्रान्ति में उनकी प्रमुख भूमिका थी। इस क्रान्ति के असफल होने पर वे जापान चले गये थे। उनकी 'हिन्दुस्तान गदर' में प्रकाशित राष्ट्रभक्तिपूर्ण कविताएँ बहुत प्रसिद्ध हैं। बाद में इन कविताओं को 'गदर दी गुँज' के नाम से संकलित किया गया।

## जीवन
भाई भगवान सिंह का जन्म तरन तारन (उस समय अमृतसर में) में हुआ था। उनकी माता का नाम हर कौर तथा पिता का नाम सरमुख सिंह था। उनकी पढ़ाई मुख्यतः उनके दादा बाबा रतन सिंह की देखरेख में हुई।

## सन्दर्भ

श्रेणी:भारतीय क्रांतिकारी
श्रेणी:गदर पार्टी के नेता
श्रेणी:1884 में जन्मे लोग
श्रेणी:१९६२ में निधन
राधाकृष्ण दास

**राधाकृष्ण दास** (१८६५- २ अप्रैल १९०७) हिन्दी के प्रमुख सेवक तथा साहित्यकार थे। वे भारतेन्दु हरिश्चन्द्र के फुफेरे भाई थे। शारीरिक कारणों से औपचारिक शिक्षा कम होते हुए भी स्वाध्याय से इन्होने हिन्दी, बंगला, गुजराती, उर्दू, आदि का अच्छा ज्ञान प्राप्त कर लिया था। वे प्रसिद्ध सरस्वती पत्रिका के सम्पादक मंडल में रहे। वे नागरी प्रचारिणी सभा के प्रथम अध्यक्ष भी थे।

इनके पिता का नाम कल्याणदास तथा माता का नाम गंगाबीबी था, जो भारतेंदु हरिश्चंद्र की बूआ थीं। शरीर से प्रकृत्या अस्वस्थ तथा अशक्त होने के कारण इनकी शिक्षा साधारण ही रही पर विद्याध्ययन की ओर रुचि होने से इन्होंने हिंदी, बँगला, उर्दू आदि में अच्छी योग्यता प्राप्त कर ली। पंद्रह वर्ष की अवस्था में ही 'दुःखिनी बाला ' नामक छोटा रूपक लिखा। इसके एक ही वर्ष बाद *[[निस्सहाय हिंदू]]* नामक सामाजिक उपन्यास लिखा। इसी के अनंतर 'स्वर्णजता' आदि पुस्तकों का बँगला से हिंदी में अनुवाद किया। भारतीय इतिहास की ओर रुचि हो जाने से इसी काल में 'आर्यचरितामृत' रूप में बाप्पा रावल की जीवनी तथा 'महारानी पद्मावती' रूपक भी लिखा। समाजसुधार पर भी इन्होंने कई लेख लिखे।

यह अत्यन्त कृष्णभक्त थे। 'धर्मालाप' रचना में अनेक धर्मों का वार्तालाप कराकर हरिभक्ति को ही अंत में प्रधानता दी है। इन्होंने तीर्थयात्रा कर अनेक कृष्णलीला-भूमियों का दर्शन किया और उनका जो विवरण लिया है वह बड़ा हृदयग्राही है।

काशी नागरीप्रचारिणी सभा, हरिश्चन्द्र विद्यालय आदि अनेक सभा संथाओं के उन्नयन में इन्होंने सहयोग दिया। सरस्वती पत्रिका का प्रकाशनारम्भ इन्हीं के सम्पादकत्व में हुआ और अदालतों में नागरी के प्रचार के लिए भी इन्होंने प्रयत्न किया। सभा के हिन्दी पुस्तकों के खोज विभाग के कार्य का शुभारम्भ इन्हीं के द्वारा हुआ। स्वास्थ्य ठीक न रहने से रोगाक्रान्त होकर यह बहत्तर वर्ष की अवस्था में १ अप्रैल, सन् १९०७ ई. को गोलोक सिधारे।

## कृतियाँ
इनकी अन्य रचनाएँ नागरीदास का जीवन चरित , हिंदी भाषा के पत्रों का सामयिक इतिहास, राजस्थान केसरी वा महाराणा प्रताप सिंह नाटक, भारतेन्दु जी की जीवनी, रहिमन विलास आदि हैं।
'दुःखिनी बाला ', 'पद्मावती ' तथा 'महाराणा प्रताप ' नामक उनके नाटक बहुत प्रसिद्ध हुए। १८८९ में लिखित उपन्यास 'निस्सहाय हिन्दू ' में हिन्दुओं की निस्सहायता और मुसलमानों की धार्मिक कट्टरता का चित्रण है। भारतेन्दु विरचित अपूर्ण हिन्दी नाटक 'सती प्रताप ' को इन्होने इस योग्यता से पूर्ण किया है कि पाठकों को दोनों की शैलियों में कोई अन्तर ही नहीं प्रतीत होता। 

## सन्दर्भ

## बाहरी कड़ियाँ
*'''सती प्रताप''' ('हिन्दी समय' पर)

श्रेणी:हिन्दी साहित्यकार